OpenLLM-France/wikimedia huggingface dataset:
# Anne-Louis Girodet de Roussy-Trioson

Anne-Louis Girodet de Roucy va ser un pintor nascut a França. Va ser deixeble de Jacques-Louis David. La seva obra, marcada per l'erotisme i el treball meticulós, ha estat gairebé oblidada fins fa unes dècades, quan va ser redescoberta ran de l'exposició amb motiu dels dos-cents anys del seu naixement, a la seva ciutat natal.

## Obra

Representa en pintura les primícies del romanticisme francès, encarnat en literatura per Chateaubriand. El caracteritza el seu gust pel que és estrany, el seu erotisme ambigu, la seva sofisticació literària, els misteris que l'envoltaven, fascinaven o desconcertaven, ja en vida. Girodet ha estat redescobert fa uns quaranta anys arran d'una exposició organitzada a Montargis en ocasió del bicentenari del seu naixement (1967). Dibuixant virtuós (dedica anys sencers a cadascun dels seus quadres) i perfecte retratista segons les teories psicològiques de Rousseau o de Lavater, és qui millor ha sabut apropar la pintura d'història a l'espectacle dels sentiments. La visió diacrònica de la seva obra permet posar en relleu les ruptures i contrastos del seu art, així com la importància del context històric de l'època, marcada per la revolució, l'execució d'un rei, el naixement i el regnat d'un emperador i, finalment, la tornada dels Borbons al tron. Políticament inclassificable i contradictori, entusiasta i oportunista, sexualment enigmàtic, Girodet és el tipus d'heroi romàntic, del qual fixa la imatge en el retrat de Chateaubriand. Rebel a la rigidesa de les categories artístiques, el seu interès pel que era immaterial i el somni, el seu gust per la poesia i el seu classicisme excèntric li fan pervertir i metamorfosar subtilment l'ensenyament de David. El seu art seductor i sovint estrany anuncia els moments més literaris de la pintura francesa, el simbolisme i el surrealisme.

## Referències

* ↑ «Anne-Louis Girodet de Roussy-Trioson». Gran Enciclopèdia Catalana. Barcelona: Grup Enciclopèdia Catalana.
* ↑ Campàs Montaner, Joan. «El classicisme en crisi». Aura Digital. Barcelona: Universitat Oberta de Catalunya.
* ↑ «Història de l'Art». UOC OpenCourseware, Web, 2009 [Consulta: 1r agost 2013].
# Springdale (Nova Jersey)

Springdale és una concentració de població designada pel cens dels Estats Units a l'estat de Nova Jersey. Segons el cens del 2000 tenia 14.409 habitants.

## Demografia

Segons el cens del 2000, Springdale tenia 14.409 habitants, 5.186 habitatges, i 4.138 famílies. La densitat de població era de 1.032,2 habitants/km².
Dels 5.186 habitatges en un 35,9% hi vivien nens de menys de 18 anys, en un 72% hi vivien parelles casades, en un 5,8% dones solteres, i en un 20,2% no eren unitats familiars. En el 17,7% dels habitatges hi vivien persones soles el 8,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,06.
Per edats la població es repartia de la següent manera: un 24,4% tenia menys de 18 anys, un 4,7% entre 18 i 24, un 23,2% entre 25 i 44, un 32,2% de 45 a 60 i un 15,5% 65 anys o més.
L'edat mediana era de 44 anys. Per cada 100 dones de 18 o més anys hi havia 86,9 homes.
La renda mediana per habitatge era de 96.412 $ i la renda mediana per família de 107.496 $. Els homes tenien una renda mediana de 71.638 $ mentre que les dones 42.247 $. La renda per capita de la població era de 43.752 $. Aproximadament l'1,8% de les famílies i el 3,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Springdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Springdale». American Fact Finder. Oficina del Cens dels Estats Units, 12-01-2010.
# Vinax

Vinax és un municipi francès situat al departament del Charente Marítim i a la regió de la Nova Aquitània. L'any 2007 tenia 61 habitants.

## Demografia
### Població

El 2007 la població de fet de Vinax era de 61 persones. Hi havia 32 famílies de les quals 8 eren unipersonals (8 dones vivint soles i 8 dones vivint soles), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 30 eren l'habitatge principal de la família, 23 eren segones residències i 3 estaven desocupats. 55 eren cases i 1 era un apartament. Dels 30 habitatges principals, 25 estaven ocupats pels seus propietaris, 3 estaven llogats i ocupats pels llogaters i 2 estaven cedits a títol gratuït; 2 tenien dues cambres, 5 en tenien tres, 5 en tenien quatre i 18 en tenien cinc o més. 25 habitatges disposaven pel capbaix d'una plaça de pàrquing. A 15 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Vinax el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 4 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 8 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 4 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 36 persones, 22 eren actives i 14 eren inactives. Les 22 persones actives estaven ocupades(14 homes i 8 dones).. De les 14 persones inactives 5 estaven jubilades, 5 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Vinax hi havia 6 explotacions agrícoles que ocupaven un total de 219 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Vinax a l'INSEE.
* Évolution et structure de la population Fitxa amb el detall de dades de Vinax a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Soy un prófugo

Soy un prófugo és una pel·lícula de comèdia mexicana de 1946 dirigida per Miguel M. Delgado i protagonitzada per Cantinflas, Emilia Guiú, Carmelita González i Daniel "Chino" Herrera. Està doblada al català.

## Argument

Un conserge d'un gran banc és acusat d'haver fet un atracament important i obligat a convertir-se en fugitiu mentre busca els veritables culpables.

## Repartiment

* Cantinflas com Cantinflas
* Emilia Guiú com Raquel
* Daniel "Chino" Herrera com Carmelo
* Agustín Isunza com Emilio Blanco
* Rafael Alcayde com cap de la banda de malfactors
* Carmelita González com Rosita
* José Elías Moreno com El Pin-Pon / Gargantúa

## Referències

* ↑ Pilcher, p. 132.
* ↑ «Cantinflas: Soy un prófugo». esadir.cat. [Consulta: 27 febrer 2024].

## Bibliografia

* Pilcher, Jeffrey M. Cantinflas and the Chaos of Mexican Modernity. Rowman & Littlefield, 2001.
# Soso

Soso és una població dels Estats Units a l'estat de Mississipi. Segons el cens del 2000 tenia 379 habitants.

## Demografia

Segons el cens del 2000, Soso tenia 379 habitants, 157 habitatges, i 113 famílies. La densitat de població era de 73,2 habitants per km².
Dels 157 habitatges en un 25,5% hi vivien nens de menys de 18 anys, en un 52,9% hi vivien parelles casades, en un 13,4% dones solteres, i en un 28% no eren unitats familiars. En el 25,5% dels habitatges hi vivien persones soles el 14% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,87.
Per edats la població es repartia de la següent manera: un 20,8% tenia menys de 18 anys, un 11,1% entre 18 i 24, un 27,2% entre 25 i 44, un 26,1% de 45 a 60 i un 14,8% 65 anys o més.
L'edat mediana era de 38 anys. Per cada 100 dones de 18 o més anys hi havia 89,9 homes.
La renda mediana per habitatge era de 29.135 $ i la renda mediana per família de 31.346 $. Els homes tenien una renda mediana de 19.231 $ mentre que les dones 22.250 $. La renda per capita de la població era de 15.455 $. Entorn del 15,7% de les famílies i el 15% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Soso». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Soso». American Fact Finder. Oficina del Cens dels Estats Units, 12-01-2010.
Viccionari
# Abas I de Kars

Abas I de Kars (en armeni Աբաս Ա Կարսի, mort l'any 1029) va ser un membre de la família armènia dels Bagràtides, rei de Kars de 984 a 1029.

## Biografia

Abas era fill de Muixel, rei de Kars.
El 972, l'emperador romà d'Orient Joan I Tsimiscés va anar a Armènia a prendre possessió del principat del Taron (cedit pel seu príncep a l'Imperi) i va aprofitar per recórrer Armènia amb la finalitat d'impressionar els reis i els prínceps armenis dels que esperava una submissió. Però aquests no estaven encara preparats per entregar el seu país als romans d'Orient i van decidir reagrupar els seus exèrcits al llac Van. El rei Muixel de Kars va enviar el seu fill i hereu Abas al front de l'exèrcit del país, igual que van fer altres prínceps. Davant aquesta demostració de força, Joan Tsimiscés, va preferir escurçar la seva visita.
El 977, a la mort d'Aixot III, rei d'Armènia i germà gran de Muixel, aquest darrer va disputar la successió al seu nebot Sembat II. Es va lliurar una guerra entre l'oncle i el nebot en la qual Abas va prendre part. Sembat va agafar avantatge, però Muixel es va aliar a David, príncep de Taiq o Tao, curopalata i vassall de l'Imperi Romà d'Orient, i per no molestar als grecs Sembat va acceptar la pau amb Muixel.
Abas va succeir al seu pare l'any 984. El 996 va ajudar el curopalata David a combatre l'emir de l'Azerbaidjan que volia reconquerir Mantziciert. El 1008 va morir David llegant els seus dominis de la Taoklardjètia a l'Imperi Romà d'Orient. L'emperador Basili II va anar llavors a prendre possessió del Taiq o Tao i va exigir un jurament de vassallatge dels prínceps i reis armenis. Abas no va tenir altra solució que sotmetre's, preparant així la futura annexió d'Armènia a l'Imperi Romà d'Orient.
Abas va morir el 1029, deixant el seu regne al seu únic fill Gaguik-Abàs II de Kars.

## Referències

* ↑ Grousset, René. Histoire de l'Arménie des origines à 1071. París: Payot, 1973, p. 508-509.
* ↑ Grousset, René. L'empire du Levant: histoire de la question d'Orient. París: Payot, 2000, p. 142, 150. ISBN 9782228885065.

## Bibliografia

* Foundation for Medieval Genealogy : rois d'Arménie (Bagratides).
# Aulus Volusi Saturní

Aulus Volusi Saturní (llatí: Aulus Volusius Saturninus) va ser un magistrat romà del segle i.
Va ser nomenat cònsol l'any 87 juntament amb l'emperador Domicià. L'esmenten els Fasti.

## Referències

* ↑ [https://quod.lib.umich.edu/m/moa/acl3129.0003.001/734?page=root;rgn=full+text;size=100;view=image;q1=SaturninusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 726. ]
# Aristòcrates d'Atenes

Aristòcrates (en llatí Aristocrates, en grec antic Ἀριστοκράτης) era un noble atenenc fill d'Escèl·lies, d'una família de gran influència segons diu Plató al Gòrgies, i membre del partit oligàrquic. Va formar part del govern dels Quatre-cents, però en va ser també un dels principals responsables del seu enderrocament juntament amb Teràmenes, segons diu Tucídides.
El 407 aC quan Alcibíades va retornar a Atenes i va ser nomenat comandant en cap, Aristòcrates i Adimant van ser elegits generals de les forces de terra, sota dependència d'Alcibíades. El mateix any era un dels deu comandants que van substituir Alcibíades quan aquest va ser derrotat, i també un dels sis que van ser jutjats després de la batalla de les Arginuses per no haver recollits els nàufrags d'una tempesta ocorreguda quan tornaven triomfants, i executat l'any 406 aC, com explica Xenofont a les Hel·lèniques.

## Referències

* ↑ Aristocrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 303
# Sunaree Rachasima

Sunaree Ratchasima, en thai: สุนารี ราชสีมา (Nakhon Ratchasima, 6 març de 1968 -), és una cantant i actriu tailandesa.

## Vida personal

Sonna (tailandès ทิม สอนนา) nasqué en la Província de Nakhon Rachasima, de Thin i Yom Sonna.
Es casà amb Walther Deloft, d'origen suís el 18 de desembre de 2019.

## Carrera

Va participar en un concurs de cant per ajudar a la seva família i escapar de la seva feina com a sastressa mal pagada. En 1983, fou admesa com a concursant en el xou televisiu Chum Thang Kon Den (tailandès ชุมทางคนเด่น) transmès pel Canal 7 tailandès i es va convertir en la subcampiona; A Suksan Hansa li agradava el seu to musical, per la qual cosa li va donar suport. Va gravar el seu primer àlbum La Khorat (tailandès ลาโคราช), però no va arribar a popularitzar-se. Es va unir a Sure Entertainment, dirigida per Chonlathee Thanthong i va gravar el seu segon àlbum Sud Thai Thee Krung Thep que va esdevenir un èxit. Ha publicat més àlbums i participat en pel·lícules.

## Discografia
### Àlbums d'estudi

* "Sud Thai Thee Krung Thep" (สุดท้ายที่กรุงเทพ)
* "Eek Nid Si" (อีกนิดซิ)
* "Bao Bao Si" (เบาๆ ซิ)
* "Khong Fak Jak Ban Nok" (ของฝากจากบ้านอก)
* "Thang Sai Mai" (ทางสายใหม่)
* "Raiyan Jak Huajai" (รายงานจากหัวใจ)
* "Jep Toe" (จีบต่อ)
* "Tham Pen Kuean" (ทำเป็นเขิน)
* "Thee Kao Soay Dueam" (ที่เก่าซอยเดิม)
* "Fon Nao Sao Kruan" (ฝนหนาวสาวครวญ)
* "Lakorn Bot Cham" (ละครบทช้ำ)
* "Thee Pueng Thang Jai" (ที่พึ่งทางใจ)
* "Manee Ploi Roy Saeng" (มณีพลอยร้อยแสง)

### Cançons més conegudes

* "Sud Thai Thee Krung Thep"
* "Krab Thao Ya Moe"
* "Klab Bai Tham Miea Doo Khon"
* "Motorcy Nung San"
* "Mue Tue Mai Fai Song Naa"
* "Jam Sieang Lieang Phoe"

## Filmografia

* 2012 – Tom Yam Lam Sing – paper de mare de Rungrawee.
* 2013 – Mr Banna – paper de mar de Jimmy.
* 2014 – Malee Rueang Raba" – paper de cuinera.
* 2017 – Rak Long Loaeng – paper de Massi.
* 2018 – Sao Noy Roi Moe – paper de Cham.

## Referències

* ↑ สุนารี ราชสีมา โชว์ผมสั้นเปรี้ยวกระชากวัย
* ↑ «ชีวิตต้องสู้ สุนารี ราชสีมา». Arxivat de l'original el 2019-08-08. [Consulta: 3 abril 2020].
* ↑ สุนารี ราชสีมา โดย คันทรีแมน
* ↑ «Còpia arxivada». Arxivat de l'original el 2016-12-20. [Consulta: 5 abril 2020].
* ↑ «ชีวิตต้องสู้ สุนารี ราชสีมา». Arxivat de l'original el 2019-08-08. [Consulta: 3 abril 2020].
# Volta a Bèlgica 2017

La Volta a Bèlgica 2017, 87a edició de la Volta a Bèlgica, es disputà entre el 24 i el 28 de maig de 2017 sobre un recorregut de 728,6 km repartits entre cinc etapes i un pròleg inicial. La cursa formava part del calendari de l'UCI Europa Tour 2017, amb una categoria 2.HC.
El vencedor final fou el belga Jens Keukeleire (equip de Bèlgica), que aconseguí també la victòria a la classificació dels punts. Completaren el podi el francès Rémi Cavagna (Quick-Step Floors) i l'alemany Tony Martin (Katusha-Alpecin). El Quick-Step Floors fou el millor equip.

## Equips participants

20 equips van prendre part en aquesta edició.

## Etapes

| Etapa | Data | Ciutats d'etapa | type | Distància (km) | Vencedor de l'etapa | Líder de la general |
| 1a etapa | 24 de maig | Lochristi – Knokke-Heist | etapa accidentada | 178,8 | Bryan Coquard | Bryan Coquard |
| 2a etapa | 25 de maig | Knokke-Heist – Moorslede | etapa accidentada | 199 | Mathieu van der Poel | Philippe Gilbert |
| 3a etapa | 26 de maig | Beveren – Beveren | contrarellotge individual | 13,4 | Matthias Brändle | Wout van Aert |
| 4a etapa | 27 de maig | Ans – Ans | etapa accidentada | 167,8 | Maurits Lammertink | Rémi Cavagna |
| 5a etapa | 28 de maig | Tienen – Tongeren | etapa plana | 169,6 | Jens Debusschere | Jens Keukeleire |

### Etapa 5
## Classificació final
## Referències

* ↑ «Keukeleire gana la Vuelta a Bélgica». marca.com, 28-05-2017 [Consulta: 29 maig 2017].
* ↑ «2017 » Baloise Belgium Tour (2.HC)». Cyclingnews.com]. Immediate Media Company [Consulta: 29 maig 2017].

## Enllaços externs

* Volta a Bèlgica. Pàgina oficial (neerlandès) (francès)
# Sosnóvaia Maza

Sosnóvaia Maza (en rus: Сосновая Маза) és un poble de l'óblast de Saràtov, a Rússia, segons el cens del 2010 tenia 838 habitants. Pertany al districte municipal de Khvalinsk.

## Referències

* ↑ «Почвенная карта России». Arxivat de l'original el 2018-01-25.
* ↑ «Топографические карты СССР N-39 (В) 1:100000. Самарская область.». Arxivat de l'original el 2018-01-15.
# Spišský Štiavnik

Spišský Štiavnik és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1246.
# Acetat de coure(II)

L'acetat de coure(II), de fórmula Cu(CH₃COO)₂, és un compost químic que sol presentar-se en forma monohidratada. És un sòlid cristal·lí de color verd fosc. S'utilitza com a agent oxidant en síntesi orgànica.
# Šoltýska

Šoltýska és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1796.
# Barranc de Fuiet

El barranc de Fuiet, és un barranc de l'antic municipi de Gurp de la Conca, actualment inclòs en el terme municipal de Tremp, al Pallars Jussà.
Es forma a 1.274 m. alt., al nord-est del turó del Gravet, i davalla cap a llevant, fins que arriba al Pas de Grau on, ajuntant-se amb el barranc de les Carants i el barranc de Forns, forma el barranc de la Plana.

## Enllaços externs

* Institut Cartogràfic de Catalunya
# Aristòcrates d'Orcomen

Aristòcrates (en grec antic Αριστοκράτης) va ser un rei d'Orcomen a l'Arcàdia.
Era l'estrateg dels soldats arcadis quan va començar la Segona guerra messènica i juntament amb altres estats del Peloponès va recolzar les reivindicacions de Messènia contra Lacedemònia. Els espartans el van subornar i va trair els seus aliats en una batalla decisiva. El fet no es va descobrir fins alguns anys després, i els arcadis al saber-ho el van lapidar fins a la mort. Segons Pausànias, van privar a la seva família de la reialesa, i segons Polibi van matar tots els seus familiars i parents. Aquesta última afirmació no sembla correcta, ja que el seu fill Aristodem va governar Orcomen i una gran part d'Arcàdia. Sembla que Aristòcrates va viure entre els anys 680 i 640 aC.

## Referències

* ↑ 2.Aristocrates a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 303
# Volta a Noruega 2023

La Volta a Noruega 2023, 12a edició de la Volta a Noruega, es va disputar entre el 26 i el 29 de maig de 2023 sobre un recorregut de 407,6 km repartits en quatre etapes. La cursa formava part del calendari de l'UCI ProSeries 2023, amb una categoria 2.Pro.
El vencedor fou l'anglès Ben Tulett (Ineos Grenadiers), que s'imposà per tan sols cinc segons al seu company d'equip Magnus Sheffield. Completà el podi el belga Thibau Nys (Trek-Segafredo).

## Equips

Dinou equips van prendre part en aquesta edició de la Volta a Noruega: vuit UCI WorldTeams, set UCI ProTeams, tres equips continentals i una selecció nacional.

## Etapes

| Etapa | Data | Ciutats d'etapa | type | Distància (km) | Desnivell (m) | Vencedor de l'etapa | Líder de la general |
| Pròleg | 26 de maig | Bergen | | 7,4 | 319 m | Ben Tulett | Ben Tulett |
| 1a etapa | 27 de maig | Røldal – Hovden | etapa accidentada | 85,2 | 1.463 m | Mike Teunissen | Ben Tulett |
| 2a etapa | 28 de maig | Valle – Stavanger | etapa accidentada | 165,7 | 2.399 m | Thibau Nys | Ben Tulett |
| 3a etapa | 29 de maig | Stavanger – Stavanger | etapa plana | 149,3 | 1.277 m | Alexander Kristoff | Ben Tulett |

### Pròleg

Font: ProCyclingStats :
Font: ProCyclingStats :

### Etapa 1

Font: ProCyclingStats :
Font: ProCyclingStats :

### Etapa 2

Font: ProCyclingStats :
Font: ProCyclingStats :

### Etapa 3

Font: ProCyclingStats :

## Classificació final

Font: ProCyclingStats :

## Evolució de les classificacions

| Etapa | Vencedor | Classificació general | Classificació per punts | Classificació de la muntanya | Classificació dels joves | Classificació per equips |
| P | Ben Tulett | Ben Tulett | Ben Tulett | Ben Tulett | Ben Tulett | Ineos Grenadiers |
| 1 | Mike Teunissen | Ben Tulett | Magnus Sheffield | Magnus Sheffield | Ben Tulett | Ineos Grenadiers |
| 2 | Thibau Nys | Ben Tulett | Thibau Nys | Joel Nicolau | Ben Tulett | Ineos Grenadiers |
| 3 | Alexander Kristoff | Ben Tulett | Thibau Nys | Joel Nicolau | Ben Tulett | Ineos Grenadiers |
| Classificacions finals | Classificacions finals | Ben Tulett | Thibau Nys | Joel Nicolau | Ben Tulett | Ineos Grenadiers |

## Referències

* 1 2 «Ben Tulett se adjudica la Vuelta a Noruega, última etapa para Kristoff» (en castellà), 29-05-2023. [Consulta: 9 juliol 2023].
* ↑ «2023»12thTour of Norway(2.Pro)». procyclingstats.com. [Consulta: 9 juliol 2023].
* ↑ «Ben Tulett, primer líder del Tour de Noruega» (en spanish), 26-05-2023. [Consulta: 9 juliol 2023].
* ↑ «Tour de Noruega: Mike Teunissen gana la primera etapa, Ben Tulett sigue de amarillo» (en spanish), 27-05-2023. [Consulta: 9 juliol 2023].
* ↑ «Tour de Noruega: Thibau Nys gana la segunda etapa, Ben Tulett mantiene el liderato» (en spanish), 28-05-2023. [Consulta: 9 juliol 2023].

## Enllaços externs

* Volta a Noruega 2023 - Lloc web oficial